čius. Popietiniame posėdyje kalbėjo kun. V. Cukuras iš Colchester, Conn., 
Magdalena Galdikienė iš New York ir Dalė Murray iš Chicagos. Buvo ir 
lietuviškų rankdarbių parodėlė. 

Pirmadienio šv. Mišias aukojo Centro Dvasios vadas kun. P. Juškaitis 
iš Cambridge, Mass., pamokslą pasakė kun. J. Jutt-Jutkevičius iš Wor- 
cester, Mass. 

Seimo preziudimą sudarė: pirm. Albina Poškienė (Ill.); vicepirm. 
Adelė Hussey (Conn.); lietuvių kalbos sekr. Teklė Mažeikienė (Mass.); 
anglų kalbos sekr. Antanina Wackell (Mass). 

Centro Valdybon 1956-1957 metams išrinktos: pirm: Julė Mack (Mass.); 
I-moji vicepirm. Marijona Srupšienė (Ill); II-roji vicepirm. Adelė Hussey 
(Conn.); rašt. Marijona Vaičiūnienė (Ill); ižd. Donna Kamm (Ill); iždo 
globėjos — Marijona Druktanienė (Ill.) ir Natalija Šatūnienė (Il). 

Dalė Murray (Ill.) paskirta „Moterų Dirvos“ redagavimui. Seimui 
pageidaujant sąjungietė Dr. Milda Budrienė (Ill.) apsiėmė būti Sąjungos 
daktare-kvotėja, kun. Vincas Valkavičius (Brockton, Mass.) Centro Dva- 
sios vadu. 

Direktorės: Conn. — Charlotte Serwo, Ill. — Marijona Paukštienė, 
Mass., Maine ir N.H. — Marcelė Watkins, Mich. — Stephanie Kryger, N.Y. 
ir N.J. — Anelė Balbatienė, Ohio — Ona Stepulionienė, Pa. — Julė Ta- 
manauskienė. 

Skundų komisija: Albina Poškienė, Elzbieta Paurazienė ir Ona Gla- 
vickienė. 

Šiame seime priimta eilė rezoliucijų, jų tarpe šios: 1) reikia, kad 
Centro Valdyba tęstų religinio, kultūrinio ir socialinio veikimo programą; 
2) kad, II vicepirm. sudarytų Švietimo-Kultūros reikalams tarybą ir, 3) 
kad į Seimo programą įjungtų ir švietimo-kultūros klausimus. Seimas, at- 

Dr. Milda Budrienė — 46 kp. Stephanie Kryger — 42 kp. 
A.L.R.K. Moterų Sąjungos dak- 1955-1961 Michigan Direktorė 
tare - kvotėja. 


sižvelgdamas į didelį lietuvybės išlaikymo reikalą, ragino moteris remti 
ir toliau lietuviškas parapijas ir lietuviškas mokyklas; palaikyti ir prenu- 
meruoti lietuvišką spaudą ir rūpintis, kad šeimoj vyrautų lietuvių kalba. 

Į seimą atsilankė „Amerikos Balso“ radijo programos vedėjas, kuris 
suteikė galimybės esančioms tiesioginiai pasveikinti katalikes moteris Lie- 
tuvoje. Šis malonus gestas paliko visoms neapsakomai gilų įspūdį. 


1956 m. veikla 


Prasidėjus naujiems metams, „Moterų Dirvos“ spausdinimas perkeltas 
į Chicagą „Draugo“ spaustuvėn. Centras priėmė II-sios vicepirm. Adelė 
Hussey (Conn.) atsistatydinimą ir jos vieton paskyrė Genovaitė Kaneb 
(Mass.). 

Sužinota, kad.Sibire kankinio mirtimi mirė kan. Fabijonas Kemėšis. 
Centras prašė visų kuopų prisiminti prietelį-organizatorių ir didelį darbi- 
ninką, ir 1956 m. liepos 1 d. dalyvauti šv. Mišiose ir priimti šv. Komuniją. 


Sąjungietės A.L.R.K. Federacijos kongrese, 1956 m. spalio 13 d., su Bostono arkivysk. 
Richard J. Cushing, stovi (iš k. į d.) Uršulė Daukantienė, Julė Mack, Genovaitė 
Kaneb, Marcelė Watkins. Kongresas įvyko Boston, Mass. 


